JERUUSALEMMA STUUDIO
Tere tulemast Jeruusalemma Stuudiosse!
Seekord on meie teemaks Pekka Sartolaga,
kes teab neist asjust väga palju,
kas Iisrael on illegaalne riik, okupant või mis täpselt.
Räägime sellest ka Piibli ja ajaloo valguses,
jõuame 1. Maailma sõja ajani ja sellest edasigi.
- Kirjutad sel teemal raamatut, mis peagi ilmub.
Need teemad on sul ilmselt värskelt meeles.
- Jah. See järgmine raamat sündis kiire otsuse tagajärjel
ja käsitleb mainitud vaidlusküsimusi,
eriti mis puudutab Iisraeli õigust oma elanikele elamuid ehitada,
kas nad okupeerivad seda ala või on selleks juriidiline õigus.
Tähtsaim on siin vaimne element ehk mida Jumal Piiblis ütleb
oma rahvale antud õiguste suhtes.
Kuigi maailm vaimsele poolele selles küsimuses ei viita,
on nad nii meie kui Iisraeli jaoks üliolulised.
Lõpuks otsustab siiski just see konteksti ja õigused ka tulevikus.
- Aabrahamile lubati Piiblis maa konkreetsete piiridega.
Kuid poliitika eirab neid asju.
- Kahjuks küll. Näib, nagu kirjutaksid nad ajaloo ümber.
Araabia meedia kirjutab ajalugu ümber nii nagu neile parajasti sobib.
Neil on erinev lõpukuupäev ka I Maailmasõjale jne.
Selle põhjal kujundavad nad oma arusaamad asjadest.
Mõned kivisse raiutud asjad, nagu Jeruusalemma staatus,
on nende jaoks usuküsimus, mis on võimatu,
sest Koraan ei maini Jeruusalemma üldsegi.
Ometi nad rõhuvad sellele ja on hämmastav,
et rahvusvaheline kogukond Euroopas ja Läänes
näib neid ideid meeleldi järgivat.
Antisemitism and anti-israelism paistavad hetkel moes olevat.
Näib, et kõike, mis puudutab palestiinlasi, islamit jne,
peetakse vastuvõetavamaks, ilma igasuguse põhjenduseta.
Minu raamatu pealkiri on kõnekas: "Miks sellest ei räägita?"
ja see ilmub märtsis.
- Piibel räägib Jumalast kui lepingute Jumalast.
Tema poolt Piiblis sõlmitud lepingud kehtivad siiamaale.
Millised lepingud on olnud
ja mis oli esimene?
- Iisrael sündis lepingust Aabrahami ja Jumala vahel.
See on tugevalt seotud ka Moria mäel Aabrahamile antud ülesandega
ohverdada oma poeg Iisak.
Kuigi Aabraham oli selleks valmis, ei juhtunud seda kunagi;
ta peatati. Vaatamata sellele on see verstapost,
kus Jumal tunnistas, et leidis Aabrahamis mehe oma südame järele
ning lubas õnnistada teda ja tema järeltulijaid igaveseks.
Samas sündmuses leiame ka messiaanliku mõtteliini.
Leping kinnitati ka ka Iisaki ja Jaakobiga
ning see täitus pärast Egiptuse orjuseaastaid,
kui Iisrael naases maale, mille Jumal oli Aabrahamile tõotanud.
- Lisaks sellele, et Ta on lepingute Jumal,
on Ta ka numbrite Jumal.
Piiblis on mitmeid numbreid, nagu 400 aastat, number 7 jne.
Mis sa neist arvad?
- See on tõsi. On väga põnev jälgida, kuidas need numbrid korduvad.
Iisrael oli orjuses 400-430 aastat,
prohvetid vaikisid 400 aastat.
Ottomani impeerium oli enne Iisraeli riigi sündimist
regioonis võimul 400 aastat.
Numbrid 6, 3,5 ja 7 esinevad ka erineval kujul -
3,5 aastat või aeg, ajad ja pool aega.
Jeesuse teenistus kestis 3,5 aastat, sama pikk tuleb ka Antikristuse aeg.
See aga nõuab eraldi piiblitundi.
- Nägin kord kalkulatsiooni väljendi 'aeg, ajad ja pool aega' kohta.
Iisrael kustutati rahvana Rooma ürikutest 135. a AD
ja Iisrael sündis riigina 1948.
Nende aastate vahel on üle 1800 aasta.
Kui analüüsida seda valemi 'aeg, ajad ja pool aega' põhjal,
saame kolm 7ga jagunevat numbrit.
See nagu kinnitaks, et 1948 oli Jumala määratud aasta.
- Jah. Jumala seatud aegadele tuleks rohkem tähelepanu pöörata.
Kui Piibel räägib konkreetsetest ajajärkudest, nagu 490 aastat,
siis need täituvad, ükskõik, kas inimesed nõustuvad või mitte.
Iisraeli kadumise ajalooürikuist
võib samuti nende numbrite järgi ajastada.
Juutide esimene mäss oli aastail 66-72 AD,
kui hävitati Jeruusalemma tempel.
Teine ülestõus 65 aastat hiljem
viis Iisraeli kadumiseni Rooma kaartidelt.
Jeruusalemmast sai Aelia Capitolina
ja Juuda ühendati Süüria Palaestina provintsiga,
kust hiljem tuletati ka nimi 'Palestiina'.
- On hämmastav, et 1800 aastaks maailma laiali hajutatud rahvas
säilitab oma kultuuri, sünagoogid jne.
Ilmselt ei suutnud keegi kujutleda,
et 1948. aastal sünnib Iisraeli riik.
- Tõsi.
Selline ime võib sündida vaid jumaliku juhtimise läbi.
See on üks suurimaid imesid.
Isegi mõned riigitegelased mõistavad seda ja ütlevad,
et ainuüksi juudiriigi olemasolu on selge ime,
kui mõelda kõigele, mis nendega hajuvil elades juhtus.
Ometi on andnud inimkonnale enim
meditsiini, hariduse ja tehnoloogia vallas,
kuigi moodustavad vaid mõne promilli kogu maailma rahvastikust.
Selle rahva ajaloos on näha selge jumalik juhtimine.
Nad on Jumala tegude tunnistajad.
- Kui on niisiis võimalik osutada, et eksisteerib Jumal, kes tegutseb
ja teostab oma plaane, meenutab see mulle kirjakohta:
Issanda kartus on targuse algus.
Kuidas on võimalik, et enamik maailma juhte
on selle hüljanud, kuigi nad peaksid mõistma,
et ühel päeval peavad nad aru andma.
- 100 aastat tagasi olid asjad teisiti.
See on tänase ühiskonna needus.
Kuna keskendume ka vaimsetele aspektidele,
võiksime osutada ka sellele, et Iisraeli naasmine oma maale
on olnud piibliajaloos eskatoloogiline kulminatsioon,
mil käivitus ka kuradi hävingu stardiloendus.
Ta on aktiviseerinud oma tegevust,
mida oleme oma generatsiooni ajal konkreetselt kogenud -
seadusetus, uimastid, sõjad, nälg, maavärinad jne -,
on tihenenud suurel määral üksnes mõne viimase kümnendi vältel.
- Vaadates meie tänast teemat: Kas Iisrael on okupant
ja illegaalne riik?, kust peaksime alustama?
- Rääkisime teema piibellikust taustast,
vaatame nüüd sündmusi alates I Maailmasõjast.
I MS oli Lähis-Ida poliitikas pöördeline aeg.
See muutis kogu maailma.
Mis puudutab meie teemat,
siis 400 aastat regiooni valitsenud Ottomani impeerium lakkas olemast.
Türgi islamistliku rezhiimi asemel tulid võimule sõja võitjad,
kellest Inglismaa ja Prantsusmaa tegelesid Lähis-Idaga.
Kõik need alad olid olnud Türgi võimu all.
Piirkonnas polnud ühtki iseseisvat riiki,
kuigi provintside nimed olid samad, mis tänapäevastel riikidel.
- Kuidas nad seda lahendama hakkasid? Kas Rahvasteliit oli olemas?
- See rajati 25. jaanuaril 1919.
I MS lõppes kaks aastat varem.
Juba sõja lõpufaasis oli selge, mis sündima saab.
Türgi rezhiimi kokkuvarisemine oli vaid aja küsimus.
Liitlased olid teinud juba kokkuleppeid
regioooni araabia rühmituste ja rahvaste seas,
kuna nende iseseisvuspürgimused hakkasid kasvama,
nähes, et 400 aastat kestnud Ottomani võim oli langemas.
Suurbritannia ja Prantsusmaa visandasid lepinguid
alade jagamise kohta tulevikus iseseisvateks riikideks.
- Nii et kõik Ottomani võimu all olnud Lähis-Ida riigid
on üsna noored?
- Jah. Ja selle põhjal pole neil mingit moraalset õigust väita,
et nad on ajaloolised iseseisvad riigid,
välja arvatud Egiptus, mis eksisteeris Piiblis enne Iisraeli.
Pea kõik ülejäänud Lähis-Ida riigid sündisid I ja II MS vahel.
- Millal võeti kasutusele nimi 'Palestiina'?
- Palestiina tuli nimena kasutusele juba 1800 aastat varem,
kui Hadrianus 135. a AD ülestõusu maha surus.
Kogu regiooni nimi muudeti.
Juuda provints muudeti Süüria Palaestinaks
ja Jeruusalem kadus linnanimena 200 aastaks.
See oli Rooma garnison nimega Aelia Capitolina.
Konstantinuse valitsuse ajal Jeruusalemma nimi taastati.
Palestiina nimi tuleneb tollasest nimekujust Syria Palaestina.
Ottomani võimu ajal peeti seda piirkonda
üheks Süüria lõunaprovintsiks.
Galilea oli osa Beiruti provintsist.
Negev oli osa Egiptusest, kuid see kõik oli Ottomani võimu all.
- Kas võib öelda, et kõik regioonis elavad inimesed olid araablased?
- Seal elas araablasi ja ka teisi: ka inglasi, eurooplasi, venelasi,
palju türklasi. Araablased olid vaid üks osa neist.
19. sajandi keskel, kui avati Suessi kanal,
muutus see üheks Lähis-Ida sõlmpunktiks.
Tollasel Iisraeli territooriumil rajati palju misjonikeskusi jms.
Loodi haiglaid ja keskusi, mis eksisteerivad tänapäevani.
See muutus keskuseks, mis koondas hulgaliselt inimesi.
Ka juudi immigratsioon algas sellel ajal.
Toon teid tagasi teie omale maale, ütles Jumal Hesekieli läbi.
- Kuna seal elas palju erinevaid rahvusi,
pidi seal ka juute olema?
- Juudi immigratsioon algas 19. sajandi keskel.
I MS ajal elas neid piirkonnas ca 10% rahvastikust.
Araablased moodustasid kaks kolmandikku,
ülejäänud olid teised rahvused.
Tollal avaldatud Entsüklopeedia Britannica järgi
räägiti piirkonnas 50 erinevat keelt,
üle 20 neist olid erinevad araabia dialektid.
Polnud iseseisvat Palestiina rühmitust, mis oleks võinud öelda,
et see on nende ajalooline maa, kus nad on aegade algusest elanud.
See oli rahvaste sulatusahi,
kuhu koondus ka juutide immigratsioon.
- Kas Theodor Herzl juhtis 19. sajandi lõpul juudi mõtlemist?
- Jah. Teda inspireeris Dreyfussi kohtuasi,
kus juudi armeeohvitser mõisteti Prantsusmaal süüdi
valetunnistuste põhjal. Hiljem ta mõisteti küll õigeks,
kuid Herzl nägi, et juute võib kohelda, kuidas tahes,
ja kutsus 1898 Baselis kokku esimese Sionistliku Kongressi,
kus üksmeelselt järeldati, et nad vajavad omaenda riiki.
Herzl kirjutas: "Täna rajasin ma juudiriigi.
Seda ei juhtu veel 5 aasta pärast, küll aga 50 aasta pärast."
See juhtuski täpselt 50 aastat hiljem.
Nii et tal ilmselt olid mingid prohvetlikud omadused.
- Kas on õige öelda, et kohe pärast seda deklaratsiooni
ärkas Palestiina araablaste seas iseseisvusmõtetega antikristuse vaim?
See oli aeg, mil tõusid esile
juudiriigi sündimist takistada soovivad jõud.
- Ajastus näib küll klappivat.
Varem polnud ühtki iseseisvat rühmitust,
mis oleks juudiriiki tagant õhutanud.
1898. a organiseeris Herzl Juudi Kongressi,
järgnes I Maailmasõda, ja ca 10 aastat hiljem
tegi Suurbritannia oma deklaratsioonid,
mille kinnitas Rahvasteliit.
Juutidele anti igavene õigus elada oma rahvuslikul kodumaal,
omaenda riigis.
Balfouri deklaratsioon tehti 1917 ja ratifitseeriti 3 aastat hiljem.
- Kuidas sündis idee Palestiina riigist
ja millest tekkis vajadus juudiriigi sünnile vastupanu osutada?
- See on paljuski seotud maaomandi küsimusega.
Türgi rezhiimi ajal elas piirkonnas ca 150 suurmaaomanikku.
Ka Türgi riigil oli palju maad.
Suurmaaomanikud rentisid maad põllumeestele.
Kui juudid, nagu Montefiori, Rothchildid ja teised,
hakkasid maad kokku ostma, tõusid hinnad lakke,
ja maaomanikud rikastusid.
Tekkis aga probleem, et maad rentinud põllumehed
jäid kõigest ilma - nii kodudest kui elatiseteenimisest.
Suurmufti Amin el-Husseini muutis selle usuküsimuseks -
sionistid vallutavad islamile kuuluvaid alasid.
Sellest peale on see graveeritud palestiinlaste mõtlemisse,
et sionistid ajasid nad vägivaldselt välja
nende igaveselt ajalooliselt maalt.
- Mida Suurbritannia ja Prantsusmaa peamiste maadejagajatena
neile lubasid, eriti juutidele?
- Suurbritannia lubas juutidele 1917. a, kui sõda alles käis,
et neile garanteeritakse tulevikus jagatavas regioonis
rahvuslik kodu. Piire polnud veel paika pandud.
Seda tegi kolm aastat hiljem Rahvasteliit.
Suurbritannia Palestiina mandaat hõlmas tänast Iisraeli, Gazat, Golani
ja ka tänapäeva Jordaaniat.
Kogu see ala määrati juutidele rahvuslikuks koduks.
Rahvasteliidu 1. Assamblee kiitis selle 1920. a aprillis heaks
ja seetõttu oli otsusel rahvusvahelise õiguse jõud.
Samuti kiideti see heaks USA Kongressi kahel istungil.
USA Rahvasteliitu ei kuulunud.
Neljandat korda kiideti see heaks kaks aastat hiljem, 1922,
taas Rahvasteliidu assambleel.
Kogu piirkond oli mõeldud juutide rahvuslikuks koduks.
Lisaks kontrollisid britid Iraaki, ja Egiptust,
mis sai samal aastal iseseisvaks, ja Saudi Araabiat.
Prantsusmaa kontrollis Süüriat ja tänast Liibanoni.
1922. a andis Suurbritannia Golani Prantsusmaale,
kuna seal polnud peaaegu üldse juudi asundusi,
seal elasid peamiselt süürlaste sugulasrahvas druusid.
Kuigi seal polnud iseseisvat riiki, oli see kõik sama piirkond.
Nad said mandaadi, eraldasid endale Transjordaania,
ajasid juudid välja ja nimetasid piirkonna vaid Palestiina alaks.
Tõeline Palestiina riik Lähis-Idas on tänapäeva Jordaania.
- Mainitud otsuste kohta on ilmselt allkirjastatud tõendid.
- Viimase 6 kuu jooksul olen kõik Rahvasteliidu paberid läbi uurinud,
need on avalikult kättesaadavad,
nagu ka ÜRO dokumendid, Mandaadi kaardid jne.
- Minu arusaamist mööda pole neid kunagi tühistatud.
Miks neid ei käsitleta ega järgita?
- Hea küsimus.
Kui Rahvasteliit loodi, oli seal 47 liiget.
Soome ühines 1922.
Kõige enam oli seal 57 liikmesriiki.
See oli kõrgeim rahvusvaheline otsustav organ,
mis määratles teatud rahvusvahelised lepingud,
mis võeti kiideti heaks rahvusvaheline õigusena.
Polnud ühtki muud kõrgemat organit.
Sõlmitud lepinguid peeti siduvaiks.
Kui Rahvasteliit tegevuse lõpetas,
siirdas oma raha, õigused ja kohustused üle ÜRO-le,
jäid kõik need varasemad lepingud endiselt jõusse.
Miks neid välja ei võeta johtub ilmselt poliitikast,
mis algas 1922. a, kui hakati mõtlema,
et regioon kuulub palestiinlastele, ja juutide õigused heideti kõrvale.
Järgnesid holokaust ja II Maailmasõda,
kus nende õigusi veelgi enam ignoreeriti.
Dokumente, mida Suurbritannia endiste otsuste tühistamiseks tegi,
leidub samuti hulgaliselt.
Mingil põhjusel olid hingevaenlase turustatud ideed,
mille järgi juutide naasmine ja oma riigi rajamine tuleb peatada,
tollal väga mõjuvõimsad.
- Ja minu arusaamise järgi pole ÜRO-l õigust regiooni maad jagada.
- Ei. ÜRO-l on mingi otsustusõigus, kuid peamiselt nõuandev.
Eeldatakse, et liikmesriigid järgivad ÜRO otsuseid.
Vastasel juhul võib ÜRO kasutada vaid sanktsioone,
nagu on tehtud Iraani puhul.
ÜRO ei saa minna Iraani tuumarajatisi pommitama.
Neil pole sõjalist võimekust ega varustust.
Nad kehtestavad majandussanktsioone ja teevad Iraanil elu raskeks.
- Vaieldakse selle üle,
kas Iisrael on illegaalne okupant või seaduslik riik,
ja näib, et meediamaailm jõuab esimesele järeldusele.
- Jah. Kui Iisrael iseseisvus, mõistsid kõik nende õigusi.
Holokaustist oli möödas vaid mõni aasta.
Nüüd on asjad muutunud, kui Iisrael suudab end kaitsta
ja tegutseda neile varem antud õiguste kohaselt.
- See on ulatuslik teema ning arutame seda edasi
kas nelja nädala pärast või millalgi tulevikus.
Püüame leida vastuse küsimusele,
kas Iisrael on illegaalne okupant või seaduslik riik.
Aitäh vaatamast!
Kohtumiseni peagi Jeruusalemma Stuudios!
Tõlge: Monika Jaaguri